Document ID: 31994R2416

ΚΑΝΟΝΙΣΜΟΣ (ΕΚ) αριθ. 2416/94 ΤΗΣ ΕΠΙΤΡΟΠΗΣ της 5ης Οκτωβρίου 1994 για τροποποίηση του κανονισμού (ΕΚ) αριθ. 1098/94 για τον καθορισμό των περιφερειακών βασικών εκτάσεων που εφαρμόζονται στο πλαίσιο του καθεστώτος ενίσχυσης για τους παραγωγούς ορισμένων αροτραίων καλλιεργειών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 1765/92 του Συμβουλίου της 30ής Ιουνίου 1992 για τη θέσπιση καθεστώτος ενίσχυσης για τους παραγωγούς ορισμένων αροτραίων καλλιεργειών (1), όπως τροποποιήθηκε τελευταία από τον κανονισμό (ΕΚ) αριθ. 232/94 (2), και ιδίως τα άρθρα 12 και 16,
Εκτιμώντας:
ότι, μετά από αιτήσεις που υποβλήθηκαν από το Ηνωμένο Βασίλειο και το Βέλγιο, πρέπει να καθοριστεί μία νέα κατανομή των βασικών εκτάσεων σύμφωνα με τα σχέδια περιφερειοποίησης των συγκεκριμένων κρατών μελών, χωρίς ωστόσο να τροποποιηθεί η ολική τους βασική έκταση- ότι, γι' αυτό, πρέπει να προβλεφθεί ειδική μεταχείριση για το γλυκό αραβόσιτο στο Ηνωμένο Βασίλειο η οποία θα αποσκοπεί στο να περιληφθεί το σιτηρό αυτό στη βασική έκταση "όλες οι καλλιέργειες"-
ότι οι παραγωγοί των συγκεκριμένων κρατών μελών είχαν πληροφορηθεί, μετά από τις ανακοινώσεις των εθνικών αρχών, ότι θα τροποποιηθούν τα σχέδια περιφερειοποίησης- ότι πρέπει, συνεπώς, η νέα κατανομή να εφαρμοστεί από την περίοδο 1994/95-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Μεικτής Επιτροπής Σιτηρών, Λιπαρών Ουσιών και Αποξηραμένων Ζωοτροφών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο παράρτημα του κανονισμού (ΕΚ) αριθ. 1098/94 της Επιτροπής (3), οι αριθμοί που αναφέρονται στις ζώνες που αναγράφονται στις περιφέρειες "Βέλγιο" και "Ηνωμένο Βασίλειο" αντικαθίστανται από τους αριθμούς που αναγράφονται στο παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την περίοδο 1994/95.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 5 Οκτωβρίου 1994.

Labels: 17
19
6